ജോണ്സണ് ആന്ഡ് ജോണ്സന്റെ ഒറ്റ ഡോസ് വാക്സിനും ഇന്ത്യയിലേക്ക് അടിയന്തര ഉപയോഗത്തിന് അനുമതി ന്യൂഡല്ഹി: അമേരിക്കന് കമ്ബനിയായ ജോണ്സണ് ആന്ഡ് ജോണ്സന്റെ ഒറ്റ ഡോസ് വാക്സിന് ഇന്ത്യയില് അടിയന്തര ഉപയോഗാനുമതി നല്കിയതായി കേന്ദ്ര ആരോഗ്യമന്ത്രി മന്സുഖ് മാണ്ഡവ്യ ട്വിറ്ററില് അറിയിച്ചു. ഇന്ത്യയില് അനുമതി നല്കുന്ന അഞ്ചാമത്തെ കൊവിഡ് വാക്സിനാണ് ഇത്. മൂന്നാംഘട്ട ക്ലിനിക്കല് പരീക്ഷണത്തില് വാക്സിന് 85 ഫലപ്രാപ്തി കാണിച്ചതായി കമ്ബനി അവകാശപ്പെട്ടു. വാക്സിന് എടുത്ത് 28 ദിവസത്തിനു ശേഷമാവും ഫലപ്രാപ്തി. ഹൈദരാബാദിലെ ബയോളജിക്കല് ഇ എന്ന കമ്ബനിയുമായി ചേര്ന്നാണ് ഇന്ത്യയില് വാക്സിന് വിതരണം ചെയ്യുക. ദിവസം ഒരു കോടി ആളുകള്ക്ക് വാക്സിനേഷന് എന്ന ഇന്ത്യയുടെ ലക്ഷ്യത്തിന് ഇതോടെ കൂടൂതല് വേഗത വരുമെന്ന് കേന്ദ്ര സര്ക്കാര് പറയുന്നു. ജോണ്സണ് ആന്ഡ് ജോണ്സണ് കമ്ബനിയുടെ ഒറ്റ ഡോസ് വാക്സിന് അനുമതി നല്കി. ഇന്ത്യക്ക് ഇപ്പോള് അടിയന്തര ഉപയോഗത്തിന് അനുമതിയുള്ള വാക്സിനുകള് അഞ്ചായി. രാജ്യത്തിന്റെ കൊവിഡ് പ്രതിരോധത്തിന് ഇത് വലിയ മുന്നേറ്റമാകും കേന്ദ്ര ആരോഗ്യമന്ത്രി മന്സുഖ് മാണ്ഡവ്യ. കൊവിഡ്: പ്രഥമ പരിഗണന പാവങ്ങള്ക്കെന്ന്പ്രധാനമന്ത്രി കഴിഞ്ഞ 100 വര്ഷത്തിനിടയില് മാനവരാശി നേരിട്ട ഏറ്റവും വലിയ ദുരന്തമാണു കൊവിഡെന്നും മഹാമാരി സമയത്ത് 80 കോടി ഇന്ത്യക്കാര്ക്കു സൗജന്യ റേഷന് ലഭിച്ചെന്നും പ്രധാനമന്ത്രി നരേന്ദ്ര മോദി. മധ്യപ്രദേശിലെ ഗരീബ് കല്യാണ് അന്ന യോജന ഗുണഭോക്താക്കളുമായുള്ള വീഡിയോ സംവാദത്തില് സംസാരിക്കുകയായിരുന്നു അദ്ദേഹം. ജനം മാസ്ക് ധരിക്കുന്നതും കൈകള് വൃത്തിയാക്കുന്നതും അകലം പാലിക്കുന്നതും തുടരണം. കൊവിഡ് പ്രതിസന്ധി നേരിടുന്നതില് ഇന്ത്യ പാവപ്പെട്ടവര്ക്കാണ് പ്രഥമ പരിഗണന നല്കുന്നത്. പാവപ്പെട്ടവരുടെ ഭക്ഷണത്തെക്കുറിച്ചും തൊഴിലിനെക്കുറിച്ചും ആദ്യ ദിവസംതന്നെ സര്ക്കാര് ചിന്തിച്ചിരുന്നു. കേന്ദ്ര സര്ക്കാരിന്റെ വോക്കല് ഫോര് ലോക്കല് സംരംഭത്തിന് ഊന്നല് നല്കിയ പ്രധാനമന്ത്രി, ഈ മേഖലയില് പ്രവര്ത്തിക്കുന്നവരെ പ്രോത്സാഹിപ്പിക്കുന്നതിന് ഉത്സവകാലത്ത് ഇന്ത്യക്കാര് കരകൗശല വസ്തുക്കള് വാങ്ങണമെന്നും പറഞ്ഞു. കൊവിഡ് രോഗികള് 40,000ത്തില് താഴെ രാജ്യത്ത് കഴിഞ്ഞ 24 മണിക്കൂറിനിടെ 38,628 പേര്ക്കുകൂടി കൊവിഡ് സ്ഥിരീകരിച്ചു. ജൂലായ് 25ന് ശേഷം ഇതാദ്യമായാണ് രോഗികളുടെ എണ്ണം ഇത്രയും കുറഞ്ഞത്. 617 കൊവിഡ് മരണം 24 മണിക്കൂറിനിടെ രേഖപ്പെടുത്തി.40,017 പേര് രോഗമുക്തി നേടി. 4,12,153 കൊവിഡ് രോഗികളാണ് രാജ്യത്ത് ഇപ്പോഴുള്ളത്. 50,10,09,609 ഡോസ് വാക്സിന് ഇതുവരെ നല്കി.